Dansk

VIGTIGT: VED AT BRUGE IPOD TOUCH ERKLÆRER DU DIG INDFORSTÅET MED AT VÆRE UNDERLAGT DE FØLGENDE BETINGELSER FRA APPLE OG TREDJEPARTER:

A.	APPLE-SOFTWARELICENSAFTALE FOR IPOD TOUCH
B.	YOUTUBE TERMS AND CONDITIONS
C.	KOMMUNIKATION FRA APPLE
	
APPLE INC. 
IPOD TOUCH-LICENSAFTALE FOR SOFTWARE
Licens til en bruger

DENNE LICENSAFTALE FOR SOFTWARE (I DET FØLENDE KALDET "LICENS") BØR LÆSES GRUNDIGT IGENNEM FØR IBRUGTAGNING AF IPOD TOUCH. VED AT BRUGE IPOD TOUCH ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, SKAL LICENSTAGER UNDLADE AT BRUGE IPOD TOUCH. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, KAN LICENSTAGER RETURNERE IPOD TOUCH TIL KØBSSTEDET OG FÅ KØBSBELØBET REFUNDERET.

1. Generelt  Apple Computer, Inc. ("Apple") giver hermed licenstager licens til at bruge software (inklusive Boot ROM-kode og anden integreret software), dokumentation og evt. skrifter, som følger med iPod touch, uanset om de forefindes på disk, som ROM (Read Only Memory) eller på andet medie (under et kaldet "iPod touch-software") i henhold til betingelserne i denne licensaftale, og Apple forbeholder sig alle rettigheder, som ikke udtrykkeligt gives til licenstager i denne licens. De rettigheder, som overdrages til licenstageren, omfatter kun Apples immaterielle rettigheder til iPod touch-softwaren og omfatter ikke andre patenter eller immaterielle rettigheder. Licenstager ejer mediet, hvorpå iPod touch-software er indlæst, men Apple og/eller Apples licensgivere bevarer adkomsten til selve Apple-softwaren.  

2. Tilladt brug og begrænsninger.  
(a) Denne licensaftale giver licenstager ret til at bruge iPod touch-softwaren på en enkelt iPod touch fra Apple. Licensen tillader ikke, at iPod touch-software findes på mere end en iPod touch fra Apple ad gangen, og iPod touch-software må ikke gøres tilgængelig via netværk, hvor flere enheder kan bruge iPod touch-software samtidig. Denne licensaftale giver ikke licenstager ret til at bruge Apples grænseflader og andet materiale tilhørende Apple til design, udvikling, produktion, licensering eller distribution af tjenester og tilbehør til brug med iPod touch fra tredjeparter. Nogle af disse rettigheder kan indhentes i henhold til en separat licens fra Apple. Flere oplysninger: madeforipod@apple.com.

(b) For så vidt angår de opdateringer til iPod touch-software, som Apple gør tilgængelige til overførsel (ìiPod touch-softwareopdateringerî), giver denne licensaftale licenstager ret til at overføre iPod touch-softwareopdateringer for at opdatere software på alle iPod touch, som licenstager ejer eller bruger. Licensen tillader ikke, at du opdaterer nogen iPod touch-enheder, som du ikke kontrollerer eller ejer, og iPod touch-softwareopdateringer må ikke gøres tilgængelige via netværk, hvor flere enheder eller computere kan bruge iPod touch-software samtidig. Licenstager må fremstille en kopi af iPod touch-softwareopdateringer, der opbevares som en sikkerhedskopi i maskinlæsbar form på licenstagers computer, under forudsætning af at sikkerhedskopien indeholder de samme oplysninger om ophavsret og andre rettigheder som originalen.
	
(c) Licenstager må ikke forsøge at udskille kildekoden til iPod touch-software eller kopiere, dekompilere, konstruktionsmæssigt forandre, afmontere eller på anden måde reducere iPod touch-software og iPod touch-softwareopdateringer til en form, der kan anvendes uden brug af tekniske hjælpemidler, medmindre lovgivningen fastsætter andet. Eventuelle forsøg herpå vil være en krænkelse af Apples og dets licensgiveres rettigheder til iPod touch-software og iPod touch-softwareopdateringer. Hvis licenstager bryder denne begrænsning, kan det føre til sagsanlæg og krav om erstatning. Ved lagring af indhold på iPod touch fremstilles en digital kopi. I nogle lande er det ulovligt at fremstille digitale kopier uden tilladelse fra indehaveren af rettighederne. iPod touch-software og iPod touch-softwareopdateringer må bruges til kopiering af materiale, som ikke er beskyttet af ophavsret; materiale, som licenstager ejer rettighederne til; og materiale, som licenstager har ret til - eller fået tilladelse til - at kopiere. IPOD TOUCH-SOFTWARE OG IPOD TOUCH-SOFTWAREOPDATERINGER ER IKKE BEREGNET TIL BRUG I FORBINDELSE MED DRIFTEN AF ATOMREAKTORER, NAVIGATIONSSYTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER ANDET UDSTYR, HVOR FEJL I IPOD TOUCH-SOFTWARE OG IPOD TOUCH-SOFTWAREOPDATERINGER VIL KUNNE MEDFØRE DØDSFALD, PERSONSKADE, OMFATTENDE FYSISKE ØDELGGELSER ELLER MILJØSKADER.  

3. Overdragelse  
(a) Licenstager må ikke udleje, lease, udlåne eller give andre rettigheder til brug af iPod touch-software. Licenstager har dog ret til at foretage en permanent overdragelse af alle licensrettigheder til iPod touch-softwareopdatering til en anden person i forbindelse med overdragelse af den iPod touch, hvorpå den er installeret, under forudsætning af at: (a) Overdragelsen skal omfatte iPod touch og al iPod touch-software, herunder alle enkelte komponenter, de originale medier, trykt dokumentation samt denne licens; (b) licenstager må ikke beholde nogen kopier af iPod touch-software eller dele heraf, herunder kopier på computere eller andre lagringsenheder; og (c) den part, som modtager iPod touch-software, skal læse og acceptere vilkår og betingelser i nærværende licens.

(b) En iPod touch-softwareopdatering må ikke udlejes, leases, udlånes eller overdrages til andre. Licenstager har dog ret til at foretage en permanent overdragelse af alle licensrettigheder til iPod touch-softwareopdatering til en anden person i forbindelse med overdragelse af den computer eller iPod touch, hvorpå den er installeret, under forudsætning af at: (a) Overdragelsen inkluderer computeren eller iPod touch og hele iPod touch-softwareopdateringen, inklusive alle komponenter, originale medier, alle trykte materialer og denne licensaftale; (b) licenstager ikke beholder nogen hele eller delvise kopier af iPod touch-softwareopdatering, inklusive kopier lagret på en computer eller en anden lagringsenhed; og (c) den person, som modtager iPod touch-softwareopdatering, læser og erklærer sig indforstået med betingelserne i denne licensaftale.

4. Tilladelse til brug af data, der ikke er personlige  Licenstager erklærer sig indforstået med, at Apple og dets datterselskaber må indsamle og bruge tekniske og lignende oplysninger, inklusive - men ikke begrænset til - tekniske oplysninger om iPod touch, computeren, systemet og programmer samt ydre enheder. Disse oplysninger indsamles regelmæssigt med henblik på at levere softwareopdateringer, produktsupport og andre tjenester til licenstager (om muligt) i forbindelse med iPod touch-software og med henblik på at sikre, at betingelserne i denne licensaftale overholdes. Apple må bruge disse oplysninger, så længe de er i en form, som ikke identificerer licenstager personligt, med henblik på at forbedre vores produkter og levere tjenester og teknologier til licenstager.

5. Ophør  Denne licensaftale er gældende, indtil den opsiges. Licenstagers rettigheder i henhold til denne licensaftale ophører automatisk uden varsel fra Apple, hvis licenstager ikke overholder betingelserne i aftalen. Når aftalen ophører, skal licenstager holde op med at bruge iPod touch-software og iPod touch-softwareopdateringer.

6. Ingen reklamationsret  LICENSTAGER ERKLÆRER SIG INDFORSTÅET MED, AT DET HELT ER DENNES EGEN BESLUTNING OG PÅ DENNES RISIKO AT ANVENDE DEN AF NÆRVÆRENDE LICENSAFTALE OMFATTEDE IPOD TOUCH-SOFTWARE OG IPOD TOUCH-SOFTWAREOPDATERINGER. INSTALLERING AF DENNE SOFTWARE KAN HAVE BETYDNING FOR BRUGEN AF SOFTWARE FRA TREDJEPARTER. IPOD TOUCH-SOFTWARE OG IPOD TOUCH-SOFTWAREOPDATERING OG EVENTUELLE TJENESTER FRA IPOD TOUCH-SOFTWARE OG IPOD TOUCH-SOFTWAREOPDATERING LEVERES SOM DE ER OG FOREFINDES UDEN GARANTI AF NOGEN ART. APPLE ELLER DETS LICENSGIVERE (I PKT. 6 OG 7 UNDER ÉT KALDET "APPLE") FRASKRIVER SIG ETHVERT ERSTATNINGSANSVAR FOR ANVENDELIGHED TIL ET SPECIELT FORMÅL, OG APPLE IFALDER IKKE ERSTATNINGSANSVAR  SOM FØLGE AF, AT FUNKTIONERNE I IPOD TOUCH-SOFTWARE OG IPOD TOUCH-SOFTWAREOPDATERING IKKE HAR EN ANVENDELIGHED, DER KAN OPFYLDE LICENSTAGERS BEHOV, AT AFVIKLINGEN AF IPOD TOUCH-SOFTWARE OG IPOD TOUCH-SOFTWAREOPDATERING IKKE VIL/KAN FORLØBE FEJLFRIT OG UDEN AFBRYDELSER, ELLER AT EVENTUELLE FEJL I IPOD TOUCH-SOFTWAREOPDATERINGER IKKE VIL/KAN BLIVE RETTET. DERUDOVER PÅTAGER APPLE SIG INTET ERSTATNINGSANSVAR FOR BRUGEN ELLER RESULTATET AF BRUGEN AF IPOD TOUCH-SOFTWARE OG IPOD TOUCH-SOFTWAREOPDATERINGER MED HENSYN TIL DERES KORREKTHED, PRÆCISE UDFORMNING, DRIFTSIKKERHED ELLER ANDET. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENSAFTALE. SKULLE IPOD TOUCH-SOFTWARE ELLER IPOD TOUCH-SOFTWAREOPDATERINGER VISE SIG AT VÆRE DEFEKT, PÅHVILER DET LICENSTAGER (MEN DERIMOD IKKE APPLE ELLER EN REPRÆSENTANT FOR APPLE) AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER REPRODUKTION AF DATA ELLER PROGRAMMER. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. 

iPod touch-software og iPod touch-softwareopdateringer kan give adgang til Apples iTunes Store og andre webtjenester fra Apple og tredjeparter (under ét og hver for sig kaldet "Tjenester"), til websteder fra Apple og tredjeparter samt til oplysninger, der findes i hele verden, via Internet. Brug af disse Tjenester kræver en Internetforbindelse, og brug af visse Tjenester kræver, at licenstager accepterer ekstra betingelser.  Nogle Tjenester findes ikke i alle lande.

Da Apple ikke har nogen kontrol over tredjeparters websteder og oplysninger, giver Apple ingen garantier med hensyn til sådanne websteder og oplysninger, inklusive men ikke begrænset til: (a) nøjagtigheden, tilgængeligheden, rækkefølgen, fuldstændigheden, aktualiteten, indholdet, gyldigheden eller kvaliteten af sådanne websteder og oplysninger eller (b) om en søgning udført vha. iPod touch kan resultere i utilsigtet eller anstødeligt indhold. Da noget af indholdet på Internet består af materialer, der er beregnet til voksne eller på anden vis kan virke anstødeligt på nogle personer eller tilskuere under 19 år, kan resultaterne af en søgning eller indtastning af en bestemt URL-adresse vha. iPod touch automatisk og utilsigtet fremstille henvisninger eller referencer til anstødeligt materiale. 

Visse Tjenester kan inkludere materiale fra tredjeparter. Licenstager erklærer sig indforstået med, at Apple ikke har noget ansvar for at undersøge eller vurdere indholdet eller nøjagtigheden, fuldstændigheden, aktualiteten, gyldigheden eller kvaliteten af tredjeparters materiale. Apple yder ingen garanti for, anbefaler ikke og er ikke ansvarlig for tredjeparters materiale eller for tredjeparters øvrige produkter og tjenester. Licenstager erklærer sig indforstået med ikke at ville bruge nogen materialer fra tredjeparter på en måde, som kan krænke andre parters rettigheder, og at Apple ikke har noget ansvar for licenstagers brug af disse materialer.

Ved at bruge iPod touch-software og iPod touch-softwareopdateringer anerkender licenstager, at Apple ikke giver nogen anbefalinger eller garantier med hensyn til websteder eller oplysninger, der vises af eller gives adgang til af iPod touch-software eller iPod touch-softwareopdatering eller nogen Tjenester udført af iPod touch-software eller iPod touch-softwareopdateringer i forbindelse med sådanne websteder og oplysninger.  Apple, dets agenter, partnere og datterselskaber er på ingen måde, hverken direkte eller indirekte, ansvarlig over for licenstager eller andre personer for indhold, der modtages via Apple-software eller for unøjagtigheder, fejl og udeladelser i materialet. Apple og dets licensgivere forbeholder sig ret til at ændre, stoppe, fjerne eller slå adgang til Tjenester fra uden varsel. Apple er under ingen omstændigheder ansvarlig for tab, der skyldes, at der ikke længere er adgang til disse Tjenester. Apple kan desuden fastsætte begrÊnsninger med hensyn til brugen af og adgang til visse Tjenester uden varsel, og uden at det medfører erstatningsansvar.

7. Begrænsning af ansvar  APPLE ER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), TAB AF DATA ELLER INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF IPOD TOUCH-SOFTWARE OG IPOD TOUCH-SOFTWAREOPDATERINGER, UANSET OM APPLE ER BLEVET ADVISERET OM MULIGHEDEN FOR SÅDANNE SKADER.  BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE FORHINDRER BEGRÆNSNING. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre $50,00. Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

8. Eksportkontrol  Licenstager må kun bruge og eksportere eller reeksportere iPod touch-software og iPod touch-softwareopdateringer i overensstemmelse med gældende amerikansk lov og med gældende lov i det land, hvor iPod touch-software eller iPod touch-softwareopdateringer blev købt. I særdeleshed - men ikke begrænset til - må iPod touch-software eller iPod touch-softwareopdateringer ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over "Specially Designated Nationals" eller på det amerikanske handelsministeriums "Denied Person's List or Entity List". Ved at bruge iPod touch-software og iPod touch-softwareopdateringer garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge iPod touch-software og iPod touch-softwareopdateringer til forbudte formål i henhold til gældende amerikansk lov, inklusive - men ikke begrænset til - udvikling, design og fremstilling af kernevåben, missiler og kemiske eller biologiske våben.

9. Amerikanske offentlige myndigheder som slutbrugere  iPod touch-software, iPod touch-softwareopdateringer og tilhørende dokumentation er defineret som "Commercial Items" i henhold til 48 C.F.R. §2.101 og som bestående af "Commercial Computer Software" og "Commercial Computer Software Documentation" i henhold til 48 C.F.R. §12.212 eller 48 C.F.R. §227.7202. I henhold til 48 C.F.R. §12.212 og 48 C.F.R. §227.7202-1 til 227.7202-4 gives amerikanske offentlige myndigheder som slutbrugere licens til "Commercial Computer Software" og "Commercial Computer Software Documentation" (i) kun som "Commercial Items" (ii) og kun med de rettigheder, som andre slutbrugere har i henhold til denne licensaftale. Alle rettigheder til upubliceret materiale forbeholdes i henhold til den amerikanske lov om ophavsret.

10. Gældende lovgivning og tilsidesættelse af bestemmelser  Denne licensaftale er underlagt lovgivning for staten Californien i USA, og licensaftalen gælder som andre aftaler indgået i Californien mellem borgere i Californien. Licensaftalen er ikke underlagt FN-konventionen vedr. aftaler om internationale løsørekøb. Hvis en retsinstans skulle finde, at en paragraf eller en del af en paragraf i denne licensaftale er i modstrid med gældende ret, skal resten af denne licensaftale stadig gælde i fuldt omfang.  

11. Komplet licensaftale; sprogforrang  Licenstager erklærer sig indforstået med, at nærværende licensaftale udgør den eneste aftale mellem parterne om brugen af iPod touch-software og iPod touch-softwareopdateringer, uafhængig af eventuelle tidligere eller nuværende aftaler eller udtalelser.  Ingen tilføjelser eller ændringer til denne licensaftale vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende.

12. Tredjeparters rettigheder  Dele af iPod touch-softwaren bruger eller inkluderer software fra tredjeparter og andet materiale, der er beskyttet af ophavsret. Oplysninger om rettigheder, licensbetingelser og ansvarsfraskrivelser til dette materiale findes i den elektroniske dokumentation til iPod touch-software, og brugen af dette materiale er underlagt de respektive rettighedshaveres betingelser.

13. Brug af MPEG-4  iPod touch-software og iPod touch-softwareopdateringer gives i licens i henhold til MPEG-4 Systems Patent Portfolio License til kodning i overensstemmelse med MPEG-4-systemstandarden. Dog kræves en ekstra licens og betaling af afgift for kodning i forbindelse med (i) data, der lagres på eller kopieres til fysiske medier, hvis der er betalt en afgift pr. titel, og/eller (ii) data, som overføres til en slutbruger med henblik på permanent lagring og/eller brug, hvis der er betalt en afgift pr. titel. Ekstra licenser kan indhentes fra MPEG LA, LLC. Der findes flere oplysninger på adressen http://www.mpegla.com.

iPod touch-software og iPod touch-softwareopdateringer indeholder funktioner til kodning og afkodning af MPEG-4-video, iPod touch-software og iPod touch-softwareopdateringer er licenseret i henhold til MPEG-4 Visual Patent Portfolio License til en forbrugers personlige og ikke kommercielle brug til (i) kodning af video i overensstemmelse med MPEG-4 Visual Standard ("MPEG-4 Video") og/eller (ii) afkodning af MPEG-4-video kodet af en forbruger som en personlig og ikke kommerciel handling og/eller modtaget fra en videoproducent, der har fået licens af MPEG LA til at levere MPEG-4-video. Der er ikke givet nogen licens, hverken direkte eller indirekte, til nogen anden brug. 

Der kan indhentes flere oplysninger, inklusive oplysninger om reklame-, intern og kommerciel brug og licens hertil, fra MPEG LA, LLC. Se http: //www.mpegla.com. Der findes svar på hyppigt stillede spørgsmål om afgift for brugen i henhold til MPEG LA Visual Patent Portfolio License på adressen www.apple.com/mpeg4 eller www.apple.com/quicktime/products/qt/faq.html.

14. Bemærkning om H.264/AVC  iPod touch-software og iPod touch-softwareopdatering indeholder funktioner til AVC-kodning og/eller -afkodning, og til kommerciel brug af H.264/AVC kræves yderligere licens og følgende betingelser gælder: AVC-FUNKTIONERNE I IPOD TOUCH-SOFTWARE OG IPOD TOUCH-SOFTWAREOPDATERINGER ER KUN TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN ("AVC-VIDEO") OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM. 

EA0423
Opdateret 13/8/07
------------------------------------------------------
YOUTUBE TERMS AND CONDITIONS

http://youtube.com/t/terms
--------------------------------------------------------------
KOMMUNIKATION FRA APPLE
Hvis Apple har brug for at kontakte dig angående dit produkt eller din konto, erklærer du dig indforstået med at modtage kommunikation via e-post. Du erklærer dig enig i, at en sådan kommunikation, som du modtager elektronisk fra Apple, overholder alle juridiske krav til kommunikation.